Държавен вестник, бр. 17, 2012 г., стр. 25

БРОЙ  17	
Д Ъ Р Ж А В Е Н  В Е С Т Н И К 	
СТР.  25  
19. „Естествен отпад“ е броят на загиналите 
фиданки от причини, които нямат субективен 
или природен характер. Определя се като 
разлика между:
а) за семенищни фиданки – инвентаризира-
ните фиданки от две последователни есенни 
инвентаризации в семенища, от които не са 
изваждани фиданки;
б) за пикирани (школувани) фиданки – за-
садените и инвентаризираните фиданки през 
първата година или инвентаризираните фи-
данки от две последователни есенни инвента-
ризации в школи, от които не са изваждани 
фиданки;
в) за вкоренилища – инвентаризираните 
фиданки от две последователни инвента-
ризации във вкоренилища, от които не са 
изваждани фиданки. 
20. „Есенно-зимен покой“ е фаза в раз-
витието на растението, при която в него не 
протичат активни жизнени процеси на растеж 
и развитие.
21. „Заета угар“ е режим на обработка, при 
който за определен период от време върху 
нея се отглеждат култури от сидерати или 
селскостопански растения.
22. „Залесяване“ е създаване на горски 
култури чрез посев на семена или засаждане 
на фиданки или части от растения.
23. „Защитен пояс“ е линейна горска култу-
ра, създадена за защита на почвите, инженерни 
съоръжения и урбанизирани територии и за 
подобряване на микроклимата.
24. „Зелено торене (сидерация)“ е заора-
ване на зелени и сочни надземни части на 
растения в почвата с цел повишаване нейното 
плодородие.
25. „Идентификационен код на района на 
произход“ е комбинация от цифри, обознача-
ваща отделните съставни части на района на 
произход на базовия източник.
26. „Квартал“ е обособена част в рамките 
на подотдела, в която се отглеждат фиданки 
от: един дървесен (храстов) вид; с идентичен 
тип производство; с еднаква възраст на фи-
данките.
27. „Кисела почва“ е почва с реакция на 
почвения разтвор pH, по-малка от 7.
28. „Клон“ е група индивиди (копия), 
първоначално произведени от един индивид 
(майка), посредством вегетативно размно-
жаване чрез резници, експланти, зародиши, 
присадки, отводки или чрез разделяне.
29. „Контейнер“ е специален съд (плик, 
саксия и др.), в който се засяват семена или 
се засаждат фиданки с цел производство на 
фиданки със закрита коренова система.
30. „Коренови резници“ са части от коре-
ни, от които при благоприятни условия се 
получават нови растения.
31. „Коренова издънка“ е стъбло, форми-
рано вследствие развитието на придатъчна 
(адвентивна) коренова пъпка.
32. „Коренова шийка“ е част от растението 
на границата между въздушната и почвената 
среда, разграничаваща корена от стъблото.
33. „Култивиране“ е обработка на почвата 
на дълбочина 6 – 12 см, която се извършва 
след оран, с оглед премахване на тревната 
и плевелната растителност и запазване на 
почвената влага.
34. „Кълняемост на семената“ е способ-
ност на семената при определени условия 
да развият поник, който е в състояние да 
се адаптира към условията на средата и да 
премине от хетеротрофен към автотрофен 
режим на хранене.
35. „Лентов посев“ е свободен или редов 
посев на семена, извършен на ленти.
36. „Лесовъдска цел“ е създаването на гори 
със защитни, специални и стопански функции 
чрез залесяване на горски и земеделски тери-
тории с горски дървесни и храстови видове.
37. „Леторасъл“ е част от растение, която 
е израсла за една вегетационна година.
38. „Маточник“ е специална култура от 
растения, предназначена за производство на 
репродуктивни материали за вегетативно раз-
множаване (резници, калеми, пъпки и др.). 
Маточниците се създават като производствени 
отдели към горските разсадници или като 
самостоятелни обекти.
39. „Методи на повеждане“ е технология 
за автовегетативно размножаване на храсто-
ви видове и лиани, при които образуването 
на адвентивната коренова система протича 
преди отделянето на леторастите от донорния 
индивид. Най-често прилаганите методи са: 
обикновено, змиевидно, китайско, вертикално 
или хоризонтално повеждане.
40. „Микориза (гъбокорен)“ е полезно 
взаимодействие между симбиотични видове 
гъби и кореновата система на дървесни и 
храстови растения.
41. „Микроразмножаване“ е размножаване 
на растения „in vitro“ в контролирана среда.
42. „Мразовинна дупка“ е макро- или 
микропонижение на терена, уязвимо от екс-
тремни минимални температури, вследствие 
на температурна инверсия (наслагване на 
студени въздушни маси и тяхното продъл-
жително застояване при безветрие).
43. „Мулчиране“ е покриване на почвата с 
изолиращи материали, които предотвратяват 
изпаряването, обезструктуряващото действие 
на валежите, образуването на почвена корица, 
прегарянето на пониците през вегетационния 
период, развитието на плевели, измръзване на 
семената и мразоизхвърляне на фиданките.
44. „Насаждение“ е основна пространствена 
единица при разделянето на гората, основава-
ща се на топографските особености на релефа 
и с обща цел на стопанисване.
45. „Неутрална почва“ е почва с реакция 
на почвения разтвор pH, равна на 7.